ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R
P R O I E C T

H O T Ã R Â R E

privind concesionarea prin licitație publică a terenului proprietatea privată a 
Municipiului Câmpulung Moldovenesc în suprafață de 2427 mp,

situat în strada Bunești fn, Câmpulung Moldovenesc
Consiliul Local al Municipiului Câmpulung Moldovenesc, întrunit în ședința ordinară din data de _____________ 2026;








Având în vedere:

· Referatul de aprobare a primarului municipiului Câmpulung Moldovenesc, înregistrat la nr. _______ din __________ 2026;

· Raportul Direcției tehnice și urbanism din cadrul Primăriei municipiului Câmpulung Moldovenesc,  înregistrat la nr. ______ din ________ 2026;

· Raportul Direcției economice din cadrul Primăriei municipiului Câmpulung Moldovenesc, nr. ______ din ________ 2026;

· Raportul Compartimentului juridic din cadrul Primăriei municipiului Câmpulung Moldovenesc,  înregistrat la nr. ______ din ________ 2026;

· Certificatul de urbanism nr. ____ din __.07.2026;

· Cererea d-lui Casian Andrei Paul, înregistrată la nr. 4311/05.02.2026;
· Avizul Administrației Naționale a Rezervelor de Stat și Probleme Speciale înregistrat la nr. 22564 din 24.06.2026;

· Avizul Agenției Naționale pentru Mediu și Arii Protejate înregistrat la nr. 22633 din 24.06.2026;

· Prevederile art. 302, art. 303 alin. (1), (2) și (5), art. 305–331, art. 362 alin. (1) și (3) din Ordonanța de Urgență nr. 57/2019 privind Codul administrativ, cu modificările și completările ulterioare;
- Prevederile art. 13 alin. (1) și (3) din Legea nr. 50/1991, privind autorizarea executării lucrărilor de construcții, republicată, cu modificările și completările ulterioare;
- Prevederile art. 28 alin. (3) din Legea 273/2006 privind finanțele publice locale, actualizată;

În temeiul prevederilor art. 129 alin. (2) lit. c), alin. (6) lit. b), art. 139 alin. (1) și alin. (3) lit. e) și g), art. 196 alin. (1), lit. a) din OUG 57/2019 privind Codul administrativ, cu modificările şi completările ulterioare,
H O T Ã R Ã Ş T E

Art.1.  Se aprobă Studiul de oportunitate pentru concesionarea prin licitație a terenului proprietate privată a Municipiului Câmpulung Moldovenesc, în suprafață de 2427 mp, situat în strada Bunești fn, Câmpulung Moldovenesc, conform anexei 1.
Art.2. (1) Se aprobă concesionarea prin licitație a terenului proprietatea privată a Municipiului Câmpulung Moldovenesc în suprafață de 2427 mp, situat în strada Bunești fn, Câmpulung Moldovenesc.

          (2) Terenul se identifică cadastral cu parcela 1F, imobilul cu nr. cad. 42896 Câmpulung Moldovenesc.

          (3) Destinația terenului concesionat este amenajare și construire complex turistic.
Art.3. Se însușește raportul de evaluare întocmit de Rusu Vasile, evaluator atestat ANEVAR, pentru imobilul, pentru terenul situat în strada Bunești fn, Câmpulung Moldovenesc, conform anexei nr. 2.
Art.4. (1) Redevența minimă - prețul de pornire la licitație - este de 9768 lei/an. 

           (2) În contractul de concesiune se inserează o clauză distinctă privind indexarea anuală a cuantumului redevenței, cu rata inflației.
Art.5. (1) Durata concesiunii este de 49 ani. 

        (2) În derularea concesiunii, se utilizează următoarele categorii de bunuri:


         a). Bunurile de retur sunt: terenul concesionat în suprafaţă de 2427 mp, situat în Câmpulung Moldovenesc, str. Bunești f.n., precum şi investiţia realizată pe terenul concesionat, respectiv complex turistic, care vor fi predate concedentului, în mod gratuit şi libere de orice sarcini la încetarea din orice cauză a contractului de concesiune.

         b). Bunurile proprii sunt cele care aparţin concesionarului şi sunt utilizate de acesta pe durata concesiunii. Bunurile proprii rămân în proprietatea concesionarului la încetarea din orice cauză a contractului de concesiune.
Art.6. Se aprobă Documentația de atribuire, incluzând caietul de sarcini, pentru concesionarea suprafeței de 2427 mp, teren situat în strada Bunești fn, Câmpulung Moldovenesc, conform anexei 3.
Art.7. (1) Se numesc următorii reprezentanți ai Consiliului Local în comisia de evaluare a ofertelor licitației:

	Niță Marcela Luminița, șef Serviciu patrimoniu 
	președinte

	............................................................., consilier local
	membru

	Stoica Liviu Claudiu, consilier juridic
	membru

	Reprezentantul structurii teritoriale a Agenţiei Naţionale de Administrare Fiscală
	membru

	Nuțescu Elvira, inspector Compartiment administrare domeniul public și privat
	membru/secretar


           (2) Se desemnează următorii supleanți în comisia de evaluare a ofertelor licitației:

	....................................................................., consilier local
	membru

	Reprezentantul structurii teritoriale a Agenției Naţionale de Administrare Fiscală
Ignat Petronela, consilier juridic
	membru
membru

	Holderbaum Adriana, inspector Compartiment administrare domeniul public și privat
	membru


Art.8. (1) Se numesc următorii reprezentanți ai Consiliului Local în comisia de soluționare a contestațiilor licitației:

	Istrate Luminița, director executiv adjunct Direcția tehnică și urbanism
	președinte

	............................................................., consilier local
	membru

	Petroaie Paul, consilier juridic
	membru


           (2) Se desemnează următorii supleanți în comisia de soluționare a contestațiilor licitației: 
	Ciuc Viorel, inspector Compartiment administrare domeniul public și privat
	membru

	....................................................................., consilier local
	membru


Art.9. (1) Se aprobă contractul cadru de concesiune al terenului, conform anexei nr. 4.
           (2) Contractul de concesiune se încheie între Municipiului Câmpulung Moldovenesc reprezentat de primarul Municipiului Câmpulung Moldovenesc și beneficiarul concesiunii, în termenele prevăzute de OUG 57/2019 privind Codul administrativ, cu modificările și completările ulterioare

           (3) Înscrierea în Cartea Funciară se face prin grija beneficiarului concesiunii.

Art.10. Amplasarea construcțiilor se face cu respectarea Regulamentului local de urbanism și după eliberarea autorizației de construire.

Art.11.   Anexele nr. 1-4 fac parte integrantă din prezenta hotărâre.

Art.12. Primarul municipiului Câmpulung Moldovenesc, prin aparatul de specialitate din cadrul Primăriei Municipiului Câmpulung Moldovenesc, va aduce la îndeplinire prevederile prezentei hotărâri.

I N I Ţ I A T O R,
Primar,
 Negură Mihăiță

